ΠΡΟΓΡΑΜΜΑΤΙΚΗ ΣΥΜΒΑΣΗ

ΜΕΤΑΞΥ ΤΗΣ ΠΕΡΙΦΕΡΕΙΑΣ ΚΡΗΤΗΣ

ΤΟΥ

ΔΗΜΟΥ ΧΕΡΣΟΝΗΣΟΥ

ΚΑΙ ΤΟΥ

ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ – ΔΗΜΗΤΡΑ

 (ΕΛΓΟ ΔΗΜΗΤΡΑ)

ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ

«ΔΗΜΙΟΥΡΓΙΑ ΠΙΛΟΤΙΚΟΥ - ΠΕΙΡΑΜΑΤΙΚΟΥ ΑΜΠΕΛΩΝΑ»

Π Ρ Ο Γ Ρ Α Μ Μ Α Τ Ι Κ Η Σ Υ Μ Β Α Σ Η

ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ

«ΔΗΜΙΟΥΡΓΙΑ ΠΙΛΟΤΙΚΟΥ - ΠΕΙΡΑΜΑΤΙΚΟΥ ΑΜΠΕΛΩΝΑ»

Στο Ηράκλειο σήμερα 25- 04 -2014 ημέρα Παρασκευή, οι παρακάτω συμβαλλόμενοι:

α. Η Περιφέρεια Κρήτης, που εδρεύει στο Ηράκλειο, με ΑΦΜ 0997579388 νόμιμα εκπροσωπούμενη από τον κ. Σταύρο Αρναουτάκη, Περιφερειάρχης Κρήτης,

**β.** Ο Ελληνικός Γεωργικός Οργανισμός “ΔΗΜΗΤΡΑ” (ΕΛΓΟ – “ΔΗΜΗΤΡΑ”), ως καθολικός διάδοχος του Εθνικού Ιδρύματος Αγροτικής Έρευνας (ΕΘ.Ι.ΑΓ.Ε.) / Ινστιτούτο Αμπέλου, Λαχανοκομίας και Ανθοκομίας Ηρακλείου, σύμφωνα με την παρ. 1 του άρθρου 66 του Ν. 4002/2011 (ΦΕΚ 180/Α/22-8-2011) και την υπ’ αριθμ. 188763/10-10-2011 Κοινή Υπουργική Απόφαση (ΦΕΚ 2284/Β/13-10-2011), που εδρεύει στην Αθήνα, οδός Άνδρου 1 & Πατησίων, με ΑΦΜ 997604027, Δ.Ο.Υ. ΙΑ΄ Αθηνών και εκπροσωπείται νόμιμα από τον Πρόεδρο του Δ.Σ. Καθηγητή Σέρκο Χαρουτουνιάν του Αρτίν, σύμφωνα με την υπ'αριθμ. 359/35982/22-03-2013 απόφαση του Υπουργού Αγροτικής Ανάπτυξης και Τροφίμων (ΦΕΚ ΥΟΔΔ 123/22-03-2013), καλούμενου στο εξής για συντομία «ΕΛΓΟ - ΔΗΜΗΤΡΑ»

γ. Ο Δήμος Χερσονήσου, νόμιμα εκπροσωπούμενος από το κ. Ζαχαρία Δοξαστάκη, Δήμαρχο, Γούρνες, τηλ. 2813-404600.

Έχοντας υπόψη:

1. Τις διατάξεις:

(α) του Ν. 3852/2010 (ΦΕΚ 87Α) «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης*», όπως τροποποιήθηκε και ισχύει.

(β) του Π.Δ. 149/2010 (ΦΕΚ 242Α) «*Οργανισμός της Περιφέρειας Κρήτης*».

1. Το Ν. 1256/82, άρθρο 1 παρ. 6 (ΦΕΚ Α’ 65/31-5-1982), όπως τροποποιήθηκε και ισχύει.
2. Τις διατάξεις της παρ. 1, του άρθρου 66, του ν.4002/2011 «Τροποποίηση της συνταξιοδοτικής νομοθεσίας του Δημοσίου – Ρυθμίσεις γα την ανάπτυξη και τη δημοσιονομική εξυγίανση – Θέματα αρμοδιότητας Υπουργείων Οικονομικών, Πολιτισμού και Τουρισμού και Εργασίας και Κοινωνικής Ασφάλισης» (ΦΕΚ 180 Α΄/22.08.2011) και τις διατάξεις της με αριθμ. 188763/10.10.2011 Κοινής Υπουργικής Απόφασης (ΦΕΚ 2284 Β΄/13.10.2011), με τις οποίες το ΕΘΙΑΓΕ, ο ΟΓΕΕΚΑ – ΔΗΜΗΤΡΑ, ο ΟΠΕΓΕΠ και ο ΕΛΟΓΑΚ συγχωνεύτηκαν σε ενιαίο φορέα με την επωνυμία Ελληνικός Γεωργικός Οργανισμός – ΔΗΜΗΤΡΑ (ΕΛΓΟ – ΔΗΜΗΤΡΑ).
3. Την αριθμ. 3 Απόφαση της 2ης/6-12-2011 Συνεδρίασης του Δ.Σ του ΕΛΓΟ – ΔΗΜΗΤΡΑ με θέμα: «Οργάνωση και Λειτουργία Υπηρεσιακών Μονάδων του Ελληνικού Γεωργικού Οργανισμού – ΔΗΜΗΤΡΑ».
4. Την αριθμ. 4 Απόφαση της 2ης/6-12-2011 Συνεδρίασης του ΔΣ του ΕΛΓΟΔΗΜΗΤΡΑ με θέμα «Ορισμός προσωρινών Διευθυντών και των αναπληρωτών τους στο Ινστιτούτα του συγχωνευθέντος ΕΘΙΑΓΕ» όπως έχει τροποποιηθεί και ισχύει.
5. Τις διατάξεις του ν. 1845/1989 (ΦΕΚ Α΄ 102) όπως έχει τροποποιηθεί και ισχύει σήμερα.
6. Την με αριθμό 967/13-12-2013 Εισήγηση της Δ/νσης Αγροτικής Οικονομίας & Κτηνιατρικής της Περιφέρειας Κρήτης.
7. Την Απόφαση Δ/19 / 13.12.2013 του Διοικητικού Συμβουλίου του ΕΛΓΟ ΔΗΜΗΤΡΑ κατά την 28η Συνεδρίασή του, με την οποία εγκρίθηκε η συνεργασία μεταξύ της Περιφέρειας Κρήτης, του Δήμου Χερσονήσου και του ΕΛΓΟ ΔΗΜΗΤΡΑ για την υλοποίηση του Έργου «ΔΗΜΙΟΥΡΓΙΑ ΠΙΛΟΤΙΚΟΥ-ΠΕΙΡΑΜΑΤΚΟΥ ΑΜΠΕΛΩΝΑ» από το Ινστιτούτο Αμπέλου, Λαχανοκομίας και Ανθοκομίας Ηρακλείου διάρκειας πέντε (5) ετών και συνολικού κόστους 189.162€ συμπεριλαμβανομένου του ΦΠΑ (13%).
8. Την απόφαση με α/α 162/2014 του Δημοτικού Συμβουλίου του Δήμου Χερσονήσου με την οποία εγκρίθηκε η διάθεση του κληροδοτήματος στο Δημοτικό Διαμέρισμα Επισκοπής για τη δημιουργία Πιλοτικού –Πειραματικού αμπελώνα.
9. Την απόφαση με α/α 135/2013 του Περιφερειακού Συμβουλίου Κρήτης περί έγκρισης Προγραμματικής Σύμβασης μεταξύ της Περιφέρειας Κρήτης, του ΕΛΓΟ ΔΗΜΗΤΡΑ & του Δήμου Χερσονήσου, για την υλοποίηση του Έργου «ΔΗΜΙΟΥΡΓΙΑ ΠΙΛΟΤΙΚΟΥ-ΠΕΙΡΑΜΑΤΚΟΥ ΑΜΠΕΛΩΝΑ» διάρκειας πέντε (5) ετών αρχομένης από την υπογραφή της παρούσας και συνολικού κόστους 189.162€ συμπεριλαμβανομένου ΦΠΑ.

Συμφωνούν και συναποδέχονται τα εξής :

Προοίμιο – Σκοπός

Έχοντας υπόψη το κοντινό παρελθόν της αναμπέλωσης του κρητικού αμπελώνα λόγω της εισόδου της φυλλοξήρας, καθώς και τις σύγχρονες απαιτήσεις για δημιουργία αμπελώνων ολοκληρωμένης ή βιολογικής διαχείρισης, οι επιλογές για την ανασύσταση και εκσυγχρονισμό του οδηγούν σε συγκεκριμένους προσανατολισμένους στόχους. Μεταξύ αυτών πρωτεύοντα ρόλο έχει η χρήση πολλαπλασιαστικού υλικού εγγυημένο για το επίπεδο φυτοϋγείας και γενετικής καθαρότητας (ποικιλία ή «κλώνος»), καθώς και υλικού αποδεδειγμένα προσαρμοσμένου στις τοπικές συνθήκες. Το συγκεκριμένο αμπελουργικό υλικό αναμένεται να αποτελέσει “τα παραδοτέα” της Προγραμματικής Σύμβασης μεταξύ της Περιφέρειας Κρήτης, του ΕΛΓΟ ΔΗΜΗΤΡΑ & του Δήμου Χερσονήσου σχετική τη συγκρότηση «Αμπελώνα Διατήρησης Ποικιλιών Αμπέλου».

Η άμεση αναγκαιότητα αξιοποίησης ενός κληροδοτήματος έκτασης 24 στρεμμάτων, ιδιοκτησίας του Δήμου Χερσονήσου του Δημοτικού Διαμερίσματος Επισκοπής, το οποίο με βάση τους περιορισμούς που έχει βάλει η δωρήτρια προς το Δήμο για τη χρήση του κτήματος, διαμορφώνει μια μοναδική ευκαιρία για επιτυχή και πρακτική άμεση αξιοποίηση αμφότερων των στόχων, τόσο εκείνων της δημιουργίας Αμπελώνα Διατήρησης Ποικιλιών Αμπέλου, όσο και της τήρησης των όρων του κληροδοτήματος. Η προγραμματισμένη εκμετάλλευση του κληροδοτήματος - με βάση την παρούσα Προγραμματική Σύμβαση - με τη διαμόρφωση πιλοτικών –πειραματικών αμπελώνων με επιτραπέζιες, οινοποιήσιμες και ποικιλίες σταφιδοποίησης με υλικό εγγυημένης φυτουγείας και γενετικής καθαρότητας, κρίνεται απαραίτητη και χρήσιμη για το μέλλον του κρητικού αμπελώνα.

Για τους ως άνω λόγους προτείνεται η επιλογή της αξιοποίησης του κληροδοτήματος να ταυτισθεί με ένα Πιλοτικό-Πειραματικό αμπελώνα που θα προσδώσει μέσο-μακροπρόθεσμα όλα εκείνα τα θετικά χαρακτηριστικά που απαιτούνται για τη διαφοροποίηση και ποιοτική αναβάθμιση του αυριανού κρητικού αμπελώνα.

Σήμερα δεν υπάρχει εγγυημένο πολλαπλασιαστικό υλικό των τοπικών ποικιλιών, όπως και καμιά μελέτη για την επιλογή του κατάλληλου αμερικάνικου υποκειμένου – εκτός της ανθεκτικότητας στο ασβέστιο – ως προς το τελικό προϊόν. Το προτεινόμενο Εργο δεν στοχεύει στην αναπλήρωση της απουσίας της πολιτείας, αλλά θα αποτελέσει υπόδειγμα θετικής αντίδρασης μιας τοπικής κοινωνίας για την απόρριψη της κρατικής αδράνειας και την ανάληψη τοπικών πρωτοβουλιών για τη θεμελίωση δράσεων βελτίωσης της κρητικής αμπελουργίας. Επιπλέον ο πιλοτικός-πειραματικός χαρακτήρας των αμπελοτεμαχίων που θα συγκροτηθούν με εγγυημένο αμπελουργικό υλικό θα ενισχύσουν την αξιοπιστία των αξιολογήσεων και μεσοπρόθεσμα θα δώσει έμπρακτες αποδείξεις για την καταλληλότητα του/των επιτραπέζιων, οινοποιήσιμων και σταφιδοποίησης ποικιλιών/κλώνων, ενώ η δυνατότητα παράλληλης παροχής πρακτικής αμπελουργικής εκπαίδευσης (επισκέψιμος αμπελώνας) θα βελτιώσει τις δεξιότητες των κρητικών αμπελουργών.

Ο τίτλος του Έργου είναι : **«Δημιουργία Πιλοτικού-Πειραματικού αμπελώνα**».

Με την παρούσα Σύμβαση καθορίζεται το γενικό πλαίσιο συνεργασίας μεταξύ των συμβαλλομένων μερών και προσδιορίζονται το αντικείμενο και τα παραδοτέα αυτής.

Η Σύμβαση αυτή περιέχει τις διατάξεις και τις διαδικασίες που θα ισχύουν για την εκτέλεση της συμφωνίας και συγκεκριμένα:

- το αντικείμενο και τα παραδοτέα της Σύμβασης,

- τη διάρκεια ισχύος και το χρονοδιάγραμμα της Σύμβασης,

- τον φορέα υλοποίησης του αντικειμένου της Σύμβασης,

- τα δικαιώματα και τις υποχρεώσεις των συμβαλλομένων,

- τον τρόπο χρηματοδότησης,

 - τη συγκρότηση και τις αρμοδιότητες της Κοινής Επιτροπής για την παρακολούθηση της εκτέλεσης και εφαρμογής της Σύμβασης.

**Άρθρο 1ο**

**Αντικείμενο της Σύμβασης - Παραδοτέα**

Με την παρούσα Σύμβασηο **ΕΛΓΟ ΔΗΜΗΤΡΑ** αναλαμβάνει την πραγματοποίηση του Έργου που συγκροτείται από τις εξής Δράσεις:

**1η Δράση. Προετοιμασία του αμπελώνα**

1α. Εξάλειψη παλαιών πρέμνων με πλάγια κοπή του κορμού και εφαρμογή ζιζανιοκτόνου.

1β. Αφαίρεση παλαιών υποστυλώσεων και αρδευτικού συστήματος.

1γ. Σχεδιασμός των αμπελοτεμαχίων και των δρόμων εξυπηρέτησης.

1δ. Ελεγχος για την ενδεχόμενη παρουσία νηματωδών φορέων της ίωσης «μολυσματικός εκφυλισμός» και ασβεστομέτρηση του εδάφους για επιλογή των κατάλληλων αμερικάνικων υποκειμένων.

1ε. Βαθειά άροση στα αμπελοτεμάχια, καθαρισμός με αφαίρεση των μεγάλων ριζών και καύση.

1στ. Άροση, φρεζάρισμα και σπορά με χειμερινά σιτηρά (κριθάρι) και χειμερινών ψυχανθών των αμπελοτεμαχίων.

**2η Δράση. Σχεδιασμός και προγραμματισμός φύτευσης**

**2.1 Υπόδραση. Αμπελοτεμάχιο Επιτραπέζιων ποικιλιών**.

2.1α. Προμήθεια από το εξωτερικό πρωίμων, μεσο-πρώϊμων και όψιμων ποικιλιών - κατά προτίμηση απύρηνων - (50 αμπελόφυτα κατηγορίας πιστοποιημένο). Επίσης θα δημιουργηθούν ανάλογου αριθμού εμβολιασμένα αμπελόφυτα επιτραπέζιων ποικιλιών (Αττική, Ραζακί, Αυγουλάτο, Christmas Rose, Black Rose, Crimson, Loose Perlette, Calmeria, Red Globe & Autumn Royal από τον «αμπελώνα διατήρησης ποικιλιών αμπέλου» του Ινστιτούτου Αμπέλου Ηρακλείου).

2.1β. Φύτευση αρχές της Άνοιξης του τρίτου και τέταρτου έτους, αφού προηγηθεί η ενσωμάτωση του χειμερινού ψυχανθούς και υποστύλωση.

**2.2 Υπόδραση. Αμπελοτεμάχιο Οινοποιήσιμων ποικιλιών**.

2.2α. Επιλογή των «κλώνων» από τις υφιστάμενες και εγγυημένες για το επίπεδο φυτοϋγείας οινοποιήσιμες τοπικές ποικιλίες του «αμπελώνα διατήρησης ποικιλιών αμπέλου» (Λιάτικο, Κοτσιφάλι, Βιδιανό, Μοσχάτο Σπίνας, Βηλάνα, Δαφνί και Πλυτό) και δημιουργία αμπελόφυτων (50 ανά κλώνο).

2.2β. Φύτευση στις αρχές του τέταρτου και πέμπτου έτους - υποστύλωση.

**2.3 Υπόδραση. Αμπελοτεμάχιο Ποικιλιών Σταφιδοποίησης**.

2.3α. Επιλογή των «κλώνων» Σουλτανίνας του «αμπελώνα διατήρησης ποικιλιών αμπέλου» και δημιουργία αμπελόφυτων (50 ανά «κλώνο»).

2.3.β. Φύτευση αρχές του τέταρτου και πέμπτου έτους - υποστύλωση..

**2.4 Υπόδραση. Αμπελοτεμάχιο Αμερικάνικων υποκειμένων.**

2.4.α. Δημιουργία έρριζων αμερικάνικων υποκειμένων (virus free) από τον «αμπελώνα διατήρησης ποικιλιών αμπέλου αμπελώνα διατήρησης ποικιλιών αμπέλου» (100 ανά υποκείμενο ).

2.4.β. Φύτευση αρχές τρίτου, τέταρτου και πέμπτου έτους

**Άρθρο 2ο**

Διάρκεια ισχύος και χρονοδιάγραμμα της Σύμβασης

# Η διάρκεια της παρούσης Σύμβασης ορίζεται έως 31/12/2019 με ημερομηνία έναρξης την ημερομηνία υπογραφής της. Το χρονοδιάγραμμα εκτέλεσής της αναφέρεται κατωτέρω στον πίνακα που πειρλαμβάνεται στο άρθρο 4 της παρούσας σύμβασης.

**Άρθρο 3ο**

**Φορείς υλοποίησης της Σύμβασης**

Υπεύθυνος Φορέας : Εργαστήριο Φυτικής Ιολογίας/Ινστιτούτο Αμπέλου, Λαχανοκομίας & Ανθοκομίας Ηρακλείου (Ι.Α.Λ.Α.Η.)/Γενική Διεύθυνση Αγροτικής Έρευνας/Ελληνικός Γεωργικός Οργανισμός ΔΗΜΗΤΡΑ (ΕΛΓΟ ΔΗΜΗΤΡΑ),

Φορέας Χρήστης: Δήμος Χερσονήσου

Συνεργαζόμενοι Φορείς:

Α. Τμήμα Φυτικής Παραγωγής, Διεύθυνση Αγροτικής Οικονομίας της Περιφέρειας Κρήτης

(αδαπάνως – συνεργασία και παροχή κατευθύνσεων μελλοντικής αξιοποίησης)

Β. Εργαστήριο Γεωργίας & Παραγωγής Πολλαπλασιαστικού Υλικού

Τμήμα Φυτικής Παραγωγής, Σχολή Τεχνολόγων Γεωπονίας, Τ.Ε.Ι. ΚΡΗΤΗΣ

(αδαπάνως – συνεργασία και παροχή σπουδαστών για πρακτική άσκηση)

**Άρθρο 4ο**

**Tρόπος χρηματοδότησης**

Ο Υπεύθυνος Φορέας εκτέλεσης του Έργου, το Ινστιτούτου Αμπέλου, Λαχανοκομίας & Ανθοκομίας Ηρακλείου του ΕΛΓΟ ΔΗΜΗΤΡΑ, θα διαθέσει την τεχνογνωσία, υποδομή και εξοπλισμό του Ινστιτούτου που απαιτούνται για την εκτέλεση του Έργου.

Η συνολική χρηματοδότηση του Έργου ανέρχεται στο ποσό των ***167.400€*** *+ 13% ΦΠΑ,* ***(ήτοι συνολικά 189.162*** €) που προέρχονται από τις πιστώσεις του ειδικού φορέα 071 ΚΑΕ 0091/79 της Περιφέρειας Κρήτης και θα διατεθεί για την κάλυψη των δαπανών για την υλοποίηση του αντικειμένου της σύμβασης (πρόσληψη προσωπικού υποστήριξης , εργατών ασφαλισμένων στο ΟΓΑ με εμπειρία στην αμπελουργία και Γεωπόνου με ειδικότητα στην Αμπελουργία , για τη διευθέτηση και την προετοιμασία του αγρού, για προμήθεια αναλωσίμων υλικών και εξοπλισμού, για συντήρηση-επισκευή εξοπλισμού, για μετακινήσεις στις αμπελουργικές περιοχές της Κρήτης και συμμετοχή σε Επιστημονικά Αμπελουργικά Συνέδρια και γενικών εξόδων διαχείρισης του Έργου , ως ο Προϋπολογισμός στον Πίνακα που ακολουθεί).

**Γενικός Πίνακας Κατανομής Προϋπολογισμού**

|  |  |  |  |  |  |  |
| --- | --- | --- | --- | --- | --- | --- |
| **Είδος δαπάνης** | **1ο έτος** | **2οέετος** | **3ο έτος** | **4ο έτος** | **5ο έτος** | **ΣΥΝΟΛΟ****πενταετίας** |
| **Εξοπλισμός[[1]](#footnote-1)** | 3.000 | 3.000 | 3.000 | 3.000 | - | 12.000 |
| **Προσωπικό[[2]](#footnote-2)** | 6.000 | 6.000 | 25.000 | 25.000 | 25.000 | 87.000 |
| **Αναλώσιμα[[3]](#footnote-3)** | 3.500 | 2.500 | 2.500 | 2.500 | 2.500 | 13.500 |
| **Μετακινήσεις4** | 1.800 | 1.800 | 1.800 | 1.800 | 1.800 | 9.000 |
| **Δαπάνες υπέρ τρίτων5** | 12.000 | 4.000 | 4.500 | 4.500 | 2.500 | 27.500 |
| **Λοιπά έξοδα6** | 1.500 | 1.500 | 1.000 | 1.000 | 1.000 | 6.000 |
|  | **27.800** | **18.800** | **37.800** | **37.800** | **32.800** | **155.000** |
| **Διοικητικά έξοδα (8%)** | 2.224 | 1.504 | 3.024 | 3.024 | 2.624 | 12.400 |
| **Σύνολο** | **30.024** | **20.304** | **40.824** | **40.824** | **35.424** | **167.400** |
| **+ 13% ΦΠΑ** |  |  |  |  |  | **21.762** |
|  |  |  |  |  |  **189.162** |

Η καταβολή της χρηματοδότησης θα διενεργείται σε δόσεις μετά από σχετική εισήγηση και βεβαίωση δαπανών από την Κοινή Επιτροπή του άρθρου 6 της παρούσης.

Η οικονομική διαχείριση θα γίνει από το Ινστιτούτο Αμπέλου, Λαχανοκομίας & Ανθοκομίας Ηρακλείου σύμφωνα με τους κανόνες λειτουργίας του και με τις αναγκαίες προσαρμογές που θα προκύψουν στη διάρκεια της πενταετίας. Η καταβολή του ποσού θα γίνει σε τραπεζικό λογαριασμό που θα υποδειχθεί από τον ΕΛΓΟ – ΔΗΜΗΤΡΑ.

Ο ΕΛΓΟ ΔΗΜΗΤΡΑ θα εκδόσει σχετικό Τιμολόγιο Παροχής Υπηρεσιών προς την Περιφέρεια Κρήτης.

**Άρθρο 5ο**

**Δικαιώματα και Υποχρεώσεις των Συμβαλλομένων**

Η Περιφέρεια Κρήτης αναλαμβάνει την υποχρέωση :

- να καταθέτει εμπρόθεσμα τα χρηματικά ποσά του Άρθρου 4,

- να μετέχει στις Επιτροπές του Άρθρου 6.

Το Ινστιτούτο Αμπέλου, Λαχανοκομίας & Ανθοκομίας Ηρακλείου, ΕΛΓΟ ΔΗΜΗΤΡΑ αναλαμβάνει την υποχρέωση :

- να πραγματοποιήσει το έργο σύμφωνα με τα ενδεδειγμένα επιστημονικά δεδομένα,

- να υλοποιήσει το έργο αξιοποιώντας το αναγκαίο προσωπικό και μέσα εξοπλισμού σύμφωνα με τη σχετική νομοθεσία που Ιδρύματος,

- να υπογράψει Συμφωνητικό Συνεργασίας με τους Συνεργαζόμενους Φορείς,

- να συντάξει συνοπτική ετήσια έκθεση και αναλυτική στο τέλος του Έργου δίνοντας έμφαση στα Παραδοτέα,

- να μετέχει στις Επιτροπές του Άρθρου 6,

 - να οργανώσει τρεις ενημερωτικές ημερίδες για τη σημασία του Έργου και τη μελλοντική αξιοποίηση των παραδοτέων για τη βελτίωση της ανταγωνιστικότητας της κρητικής αμπελουργίας.

Ο Δήμος Χερσονήσου αναλαμβάνει την υποχρέωση:

* να παραχωρήσει τη χρήση του κληροδοτήματος (αγρός, κτίσματα και γεώτρηση) του κοινοτικού διαμερίσματος Επισκοπής για την πραγμάτωση της συγκεκριμένης Προγραμματικής Σύμβασης με τις προαναφερθείσες Δράσεις,
* να διαθέσει ένα Γεωπόνο της Γεωτεχνικής Υπηρεσίας του για όλη τη διάρκεια του Εργου και για 12 ημέρες μηνιαίως,
* να μετέχει στις Επιτροπές του Άρθρου 6,
* να καλύπτει τις δαπάνες του κληροδοτήματος για Δημοτικά τέλη και άλλες δημοτικές οικονομικές υποχρεώσεις,

Όλα τα δικαιώματα από τα παραδοτέα του Έργου, καθ΄ όλη τη διάρκεια της Προγραμματικής Σύμβασης, θα ανήκουν τόσο στην Περιφέρεια Κρήτης και στο Δήμο Χερσονήσου, για λογαριασμό του κληροδοτήματος, όσο και στο Φορέα εκτέλεσης του Έργου, ΕΛΓΟ ΔΗΜΗΤΡΑ - οι οποίοι διατηρούν το δικαίωμα να τα χρησιμοποιήσουν όπως αυτοί κρίνουν. Οποιοδήποτε οικονομικό έσοδο προκύψει από τη χρήση και διαχείριση του αμπελώνα και των παραγόμενων προϊόντων θα ανήκει στο Δήμο Χερσονήσου, ο οποίος θα το διαθέσει εξ ολοκλήρου για το σκοπό και με τον τρόπο που προβλέπει το κληροδότημα. Σε κάθε περίπτωση, ο ΕΛΓΟ ΔΗΜΗΤΡΑ, εφόσον τα έσοδα από τη διαχείριση του αμπελώνα που διατίθενται για το κληροδότημα δεν καλύπτουν το ποσό των 1200 ευρώ ετησίως, οφείλει να καταβάλει το αναλογούν ποσό, μέχρι την κάλυψη του εν λόγω χρηματικού ποσού στο Δήμο Χερσονήσου προκειμένου να το διαθέτει για το σκοπό και με τον τρόπο που προβλέπει το κληροδότημα. Το ποσό αυτό αντλείται από τα κονδύλια που προβλέπονται για τις δαπάνες υπέρ τρίτων, τα διοικητικά και λοιπά έξοδα.

Τέλος, ο ΕΛΓΟ ΔΗΜΗΤΡΑ έχει το δικαίωμα να πραγματοποιεί επιστημονικές δημοσιεύσεις ή παρουσιάσεις σε άλλο επιστημονικό βήμα των αποτελεσμάτων, με την υποχρέωση της αναφοράς του χρηματοδότη – την Περιφέρεια Κρήτης.

**Άρθρο 6ο**

**Συγκρότηση Κοινής Επιτροπής**

Οι συμβαλλόμενοι συμφωνούν στη συγκρότηση Κοινής Επιτροπής για την εποπτεία της υλοποίησης της Σύμβασης αποτελούμενης από :

- τον εκάστοτε Προϊστάμενο της Δ/νσης Αγροτικής Οικονομίας Περιφέρειας Κρήτης, ως πρόεδρο

 -τον εκπρόσωπο του Δήμου Χερσονήσου που ορίζεται από το Δήμαρχο Χερσονήσου

- τον Δρ Απόστολο Αυγελή, εκπρόσωπο του ΕΛΓΟ ΔΗΜΗΤΡΑ και Επιστημονικό Υπεύθυνο του Έργου,

Η Κοινή Επιτροπή παρακολουθεί την υλοποίηση της Σύμβασης (εκτέλεση εργασιών, μεθοδολογία και χρονοδιάγραμμα) και εγκρίνει την ετήσια έκθεση, ενώ δύναται να παρεμβαίνει γνωμοδοτικά με στόχο την καλύτερη εκτέλεση της Σύμβασης.

Η Κοινή Επιτροπή συνέρχεται μετά από πρόσκληση του Προέδρου τουλάχιστον μια φορά το χρόνο ή μετά από αίτημα δύο μελών της ,και πάντως όταν υποβάλλονται δαπάνες προς έγκριση και βεβαίωση εκτελεσθέντος έργου.

**Άρθρο 7ο**

**Καταγγελία της Σύμβασης**

Η παράβαση οποιουδήποτε από τους όρους αυτής της Σύμβασης – που θεωρούνται σημαντικοί – από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη Σύμβαση.

Η παράβαση οποιουδήποτε από τους όρους αυτής της Σύμβασης ή η παράβαση των διατάξεων του νόμου ή της καλής πίστης ή των συναλλακτικών ηθών από συμβαλλόμενο μέρος δίνει το δικαίωμα στο άλλο να ζητήσουν κάθε θετική ζημιά, καθώς και διαφυγόν κέρδος.

**Άρθρο 8ο**

**Επίλυση διαφορών**

Σε περίπτωση διαφωνίας μεταξύ των συμβαλλόμενων μερών που αφορά στην εκτέλεση και ερμηνεία της Σύμβασης γίνεται προσπάθεια διευθέτησής της στο πλαίσιο της Κοινής Επιτροπής της παρούσας Σύμβασης.

**Άρθρο 9ο**

Τα δικαστήρια του Ηρακλείου Κρήτης ορίζονται ωςαποκλειστικά κατά τόπο αρμόδια δικαστήρια για κάθε διαφορά που τυχόν προκύψει από την παρούσα σύμβαση και η οποία δεν επιλύεται από τους συμβαλλόμενους με συναινετικό τρόπο. .

**Άρθρο 10ο**

**Τροποποίηση των όρων της Σύμβασης**

Πιθανή τροποποίηση ή παράταση της παρούσας προγραμματικής σύμβασης καθώς και τροποποίηση του οικείου Τεχνικού Δελτίου, θα γίνει μόνο ύστερα απο έγγραφη συμφωνία, η οποία θα υπογράφεται από τους εκπροσώπους των συμβαλλόμενων μερών, κατόπιν σχετικής εισήγησης της Κοινής Επιτροπής και αντίστοιχες Αποφάσεις των αρμόδιων συλλογικών οργάνων των συμβαλλομένων.

**Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη** και προς απόδειξη αυτών η Σύμβαση αυτή, αφού αναγνώστηκε και υπογράφηκε σε έξι (6) πρωτότυπα. Η Περιφέρεια Κρήτης έλαβε δύο (2) πρωτότυπα, ο Δήμος Χερσονήσου δύο (2) και ο ΕΛΓΟ ΔΗΜΗΤΡΑ τα άλλα δύο (2) δεόντως υπογραμμένα από τα συμβαλλόμενα μέρη.

**Τα συμβαλλόμενα μέρη**

**Για την Περιφέρεια Κρήτης Για το Δήμο Χερσονήσου Για τον ΕΛΓΟ ΔΗΜΗΤΡΑ**

 Ο Περιφερειάρχης Ο Δήμαρχος Ο Πρόεδρος του ΔΣ

 Σταύρος ΑρναουτάκηςΖαχαρίαςΔοξαστάκηςΚαθηγητής

Σέρκο Χαρουτουνιάν

1. Ψεκαστικό, υλικά υποστυλώσεων, μικροεργαλεία, κ.α.

2Αφορά την αμοιβή εργατών με εμπειρία στις εργασίες αμπελιού και Γεωπόνου με ειδίκευση στην αμπελουργία [↑](#footnote-ref-1)
2. 3Φυτοφάρμακα, λιπάσματα, σπορικά, υλικά φυτωρίου, καύσιμα, γλάστρες κ.ά. [↑](#footnote-ref-2)
3. 4Αφορά δαπάνη για τις μετακινήσεις εσωτερικού και για συμμετοχή σε Αμπελουργικά Συνέδρια

5Αφορά δαπάνη για εργολαβικές αναθέσεις για εργασίες που δεν καλύπτονται από το Ινστιτούτο

6Αφορά έξοδα συντήρησης-επισκευών μηχανολογικού και εργαστηριακού εξοπλισμού (θάλαμοι ανάπτυξης φυτών, αγροτικά μηχανήματα, κλίβανοι, καταγραφείς δοκιμής ELISA, κλιματιστικά κ.ά.) [↑](#footnote-ref-3)